সাবেক পূর্তমন্ত্রী মির্জা আব্বাসের বিরুদ্ধে আয়ের সঙ্গে সংগতিহীন অর্থ উপার্জনের অভিযোগে দুদক মামলা করে। এতে বলা হয়, মির্জা আব্বাস সাত কোটি ৫৪ লাখ ৩২ হাজার ২৯০ টাকার সম্পদ অর্জন এবং ৫৭ লাখ ২৬ হাজার ৫৭১ টাকার সম্পদের তথ্য গোপন করেন। এ অভিযোগে ২০০৭ সালের ১৬ আগস্ট মামলা করে দুদক। ২০০৮ সালের ১৪ মে অভিযোগপত্র দেয়া হয়। মামলায় ২২ জনের সাক্ষ্যগ্রহণ শেষ হয়েছে। মামলাটির বিচারকাজ চলছে ঢাকার ৬নং বিশেষ জজ আদালতে। এ মামলার সর্বোচ্চ শাস্তি ১৩ বছরের কারাদণ্ড।